2005D0342 — SL — 04.12.2009 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B ODLOČBA KOMISIJE z dne 23. marca 2005 o določitvi spremenjenih okoljskih meril za podelitev znaka Skupnosti za okolje detergentom za ročno pomivanje posode (notificirano pod dokumentarno številko K(2005) 1026) (Besedilo velja za EGP) (2005/342/ES) (UL L 115, 4.5.2005, p.9)

spremenjena z:









▼B

ODLOČBA KOMISIJE

z dne 23. marca 2005

o določitvi spremenjenih okoljskih meril za podelitev znaka Skupnosti za okolje detergentom za ročno pomivanje posode

(notificirano pod dokumentarno številko K(2005) 1026)

(Besedilo velja za EGP)

(2005/342/ES)







KOMISIJA EVROPSKIH SKUPNOSTI JE — ob upoštevanju Pogodbe o ustanovitvi Evropske skupnosti, ob upoštevanju Uredbe Evropskega parlamenta in Sveta (ES) št. 1980/2000 z dne 17. julija 2000 o spremenjenem sistemu Skupnosti za podeljevanje znaka za okolje ( 1 ) in zlasti drugega pododstavka člena 6(1) Uredbe, po posvetovanju z Odborom Evropske unije za znak za okolje, ob upoštevanju naslednjega: (1) Po Uredbi (ES) št. 1980/2000 se znak Skupnosti za okolje lahko podeli proizvodu z značilnostmi, ki mu omogočajo, da znatno prispeva k izboljšanju glede ključnih vidikov okolja. (2) Uredba (ES) št. 1980/2000 določa, da se posamezna merila za podelitev znaka za okolje, oblikovana na podlagi meril, ki jih pripravi Odbor Evropske unije za znak za okolje, določijo po skupinah proizvodov. (3) Uredba tudi določa, da se pregled meril znaka za okolje ter zahtev za ocenjevanje in preverjanje, ki se nanje nanašajo, izvede pravočasno, pred iztekom veljavnosti meril, določenih za zadevno skupino proizvodov. (4) Zaradi prilagoditve znanstvenemu in tržnemu napredku je primerno spremeniti okoljska merila, ki jih je uvedla Odločba Komisije 2001/607/ES z dne 19. julija 2001 o določitvi okoljskih meril za podelitev znaka Skupnosti za okolje detergentom za ročno pomivanje posode ( 2 ). (5) Poleg tega je treba zaradi določitve, da so zajeti proizvodi, ki so namenjeni osebni in poklicni rabi, spremeniti opredelitev skupine proizvodov iz Uredbe. (6) Zaradi jasnosti je treba Odločbo 2001/607/ES nadomestiti. (7) Spremenjena okoljska merila veljajo štiri leta. (8) Primerno je, da se vlagateljem, ki so za svoje proizvode dobili znak za okolje pred datumom uradnega obvestila o tej odločbi ali so za takšen znak zaprosili pred navedenim datumom, omogoči prehodno obdobje največ 12 mesecev, da bodo imeli dovolj časa za prilagoditev svojih proizvodov tako, da bodo ustrezali spremenjenim merilom in zahtevam. (9) Ukrepi, predvideni s to odločbo, so v skladu z mnenjem odbora, ki je bil ustanovljen s členom 17 Uredbe (ES) št. 1980/2000 — ob upoštevanju naslednjega: SPREJELA NASLEDNJO ODLOČBO:







Člen 1

Skupina proizvodov „detergenti za ročno pomivanje posode“ zajema:

„vse detergente, namenjene za ročno pomivanje posode, glinaste posode, pribora, loncev, ponev, kuhinjskih pripomočkov, itd.“

Skupina proizvodov vključuje proizvode namenjene osebni in poklicni rabi.

Člen 2

Za podelitev znaka Skupnosti za okolje detergentom za ročno pomivanje posode na podlagi Uredbe (ES) št. 1980/2000 mora detergent spadati v skupino proizvodov „detergenti za ročno pomivanje posode“ in izpolnjevati okoljska merila, določena v Prilogi k tej Odločbi.

▼M2

Člen 3

Okoljska merila za skupino proizvodov „detergenti za ročno pomivanje posode“ ter s tem povezane zahteve za ocenjevanje in preverjanje veljajo do 30. junija 2011.

▼B

Člen 4

Za upravne namene se skupini proizvodov „detergenti za ročno pomivanje posode“ dodeli kodna številka 019.

Člen 5

Odločba 2001/607/ES se razveljavi.

Člen 6

Znaki za okolje, podeljeni proizvodom iz skupine proizvodov „detergenti za ročno pomivanje posode“ pred datumom uradnega obvestila o tej odločbi, se lahko še naprej uporabljajo do 31. marca 2006.

Proizvodom, za katere so bili zahtevki za podelitev znaka za okolje za proizvode iz skupine proizvodov „detergenti za ročno pomivanje posode“ predloženi pred datumom uradnega obvestila o tej odločbi, se znak za okolje podeli pod pogoji Odločbe 2001/607/ES. V takšnih primerih se znak za okolje lahko uporablja do 31. marca 2006.

Člen 7

Ta odločba je naslovljena na države članice.









PRILOGA

OKVIR

Za izpolnjevanje pogojev za podelitev znaka za okolje mora detergent za ročno pomivanje posode (v nadaljnjem besedilu „proizvod“) spadati v skupino proizvodov, kakor je opredeljena v členu 1, in mora izpolnjevati merila iz te priloge.

Cilji meril

Cilji teh meril so zlasti:

— zmanjšanje odvajanja strupenih snovi ali drugih onesnaževalcev v vodno okolje,

— zmanjšanje ali preprečevanje tveganj za zdravje ali okolje zaradi uporabe nevarnih snovi,

— zmanjšanje količine odpadne embalaže,

— obveščanje potrošnikov, ki naj omogoči učinkovito uporabo proizvoda in njegovo uporabo na način, ki bo zmanjšal vpliv na okolje.

Merila so postavljena na ravneh, ki spodbujajo označevanje detergentov za ročno pomivanje posode z majhnim vplivom na okolje.

Zahteve za ocenjevanje in preverjanje

Posebne zahteve za ocenjevanje in preverjanje so navedene v okviru vsakega merila.

Kadar je to primerno, se lahko poleg preskusnih metod, navedenih za vsako posamezno merilo, uporabijo tudi druge, če njihovo enakovrednost sprejme pristojni organ, ki ocenjuje vlogo.

Če preskusi niso navedeni ali so navedeni kot preskusi, ki se uporabljajo za preverjanje ali spremljanje, se morajo pristojni organi po potrebi opirati na deklaracije in dokumentacijo, ki jih zagotovi vlagatelj in/ali neodvisna preverjanja.

Kadar je to primerno, lahko pristojni organi zahtevajo predložitev dokazne dokumentacije in opravijo neodvisna preverjanja.

Če se od vlagatelja zahteva, da zagotovi deklaracije, dokumentacijo, analize, preskusna poročila ali druge dokaze za izpolnjevanje meril, se sklepa da lahko ti izvirajo od vlagatelja in/ali njegovega dobavitelja in/ali od njegovih dobaviteljev, itd., kakor je primerno.

Če so navedene sestavine, to vključuje snovi in pripravke.

V Dodatku I je nova spremenjena Podatkovna baza sestavin detergentov (seznam DID), različica s 30. junija 2004, ki vsebuje splošno uporabljane sestavine v formulacijah detergentov. Del A seznama DID se uporablja za pridobivanje podatkov za izračune CDVtoks in za ugotavljanje biorazgradljivosti površinsko aktivnih snovi.

Kadar je to primerno, lahko vlagatelj uporabi naknadne revizije Podatkovne baze sestavin detergentov, ko so ti na voljo.

Za sestavine, ki niso vključene v del A seznama DID, lahko vlagatelj uporabi postopek, opisan v delu B Dodatka I, na lastno odgovornost.

Za sestavine, ki niso navedene na seznamu DID, lahko vlagatelj za zagotovitev potrebne dokumentacije o anaerobni razgradljivosti uporabi pristop, ki je opisan v Dodatku II.

Pristojnim organom se priporoča, da pri ocenjevanju vlog in spremljanju usklajenosti z merili iz te priloge upoštevajo uvedene priznane sisteme okoljskega ravnanja, kot sta EMAS ali ISO 14001 (Opomba: izvedba takih sistemov ravnanja ni obvezna).

OKOLJSKA MERILA

1. Strupenost za vodne organizme

Strupenost pri kritični volumski razredčitvi (CDVtoks) se izračuna za vsako sestavino (s) z uporabo naslednje enačbe:

pri čemer je masa(s) masa sestavine (v gramih) na priporočeni odmerek za 1 l vode za pomivanje posode, LF(s) je obremenitveni faktor in LTE(s) koncentracija sestavine, ki ima dolgoročni toksični učinek (v miligramih/liter).

Vrednosti parametrov LF in LTE morajo biti take, kot jih navaja Podatkovna baza sestavin detergentov del A (seznam DID del A) (Priloga I). Če obravnavana sestavina ni vključena v seznam DID del A, vlagatelj oceni njene vrednosti v skladu s pristopom, opisanim v seznamu DID del B (Dodatek I). S seštevkom CDVtoks za vsako od sestavin dobimo CDVtoks za proizvod.

CDVtoks priporočenega odmerka za 1 liter vode za pomivanje posode ne sme presegati 4 200 l.

Ocenjevanje in preverjanje: Pristojnemu organu se zagotovi točna formulacija proizvoda, skupaj s podrobnostmi izračunov CDVtoks, ki potrjujejo usklajenost s tem merilom.

2. Biorazgradljivost površinsko aktivnih snovi

(a) Lahka biorazgradljivost (aerobna)

Vsaka površinska snov, uporabljena v proizvodu, mora biti lahko biorazgradljiva.

Ocenjevanje in preverjanje: pristojnemu organu se zagotovita točna formulacija proizvoda in opis funkcije vsake sestavine. Seznam DID del A (Dodatek I) navaja, ali je specifična površinsko aktivna snov aerobno biorazgradljiva ali ne (površinsko aktivne snovi, pri katerih je v stolpcu za aerobno biorazgradljivost vnesen „R“, so lahko biorazgradljive). Za površinsko aktivne snovi, ki niso uvrščene na seznam DID del A, se uporabijo ustrezni podatki iz literature, iz drugih virov ali pa ustreznih rezultatov preskusov, po katerih so te snovi aerobno biorazgradljive. Preskusi lahke biorazgradljivosti ustrezajo tistim iz Uredbe Evropskega parlamenta in Sveta (ES) št. 648/2004 z dne 31. marca 2004 o detergentih ( 3 ). Površinsko aktivne snovi se štejejo za lahko razgradljive, če znaša odstotek biorazgradljivosti (mineralizacija), merjena v skladu z enim izmed petih preskusov, navedenih v nadaljevanju, najmanj 60 % v 28 dneh: analiza anorganskega ogljika v hermetično zaprtih posodah (CO2 headspace test) (vzorčenje iz parne faze) (OECD 310), prilagojeni Sturmov preskus sproščanja ogljikovega dioksida (CO2) (OECD 301B; Direktiva 67/548/EGS Priloga V.C.4-C), preskus zaprte steklenice (OECD 301D; Direktiva 67/548/EGS Priloga V.C.4-E), manometrična respirometrija (OECD 301F; Direktiva 67/548/EGS Priloga V.C.4-D), ali preskus MITI (I) (OECD 301C; Direktiva 67/548/EGS Priloga V.C.4-F), ali njim enakovredni preskusi po ISO. Glede na fizikalne značilnosti površinsko aktivne snovi, se za potrditev lahke biorazgradljivosti, če znaša odstotek biorazgradljivosti najmanj 70 % v 28 dneh, uporabi eden izmed naslednjih preskusov: upadanje raztopljenega organskega ogljika (DOC) (OECD 301A; Direktiva 67/548/EGS Priloga V.C.4-A) ali prilagojeni izločilni preskus OECD — upadanje DOC (OECD 301E; Direktiva 67/548/EGS Priloga V.C.4-B), ali njim enakovredni preskusi po ISO. Uporabnost preskusnih metod, utemeljenih z merjenji raztopljenega ogljika, je treba ustrezno upravičiti, ker lahko te metode privedejo do rezultatov o odstranitvi in ne o biorazgradljivosti. Predhodna prilagoditev se ne uporablja v preskusih za aerobno lahko biorazgradljivost. Načelo desetdnevnega okna se ne uporablja.

(b) Anaerobna biorazgradljivost

Vsaka površinsko aktivna snov, uporabljena v proizvodu, mora biti biorazgradljiva v anaerobnih pogojih.

Ocenjevanje in preverjanje: pristojnemu organu se zagotovita točna formulacija proizvoda in opis funkcije vsake sestavine. Seznam DID del A (Dodatek I) navaja, ali je specifična površinsko aktivna snov anaerobno biorazgradljiva ali ne (površinsko aktivne snovi, pri katerih je v stolpcu za anaerobno biološko razgradljivost vnesen „Y“, so biorazgradljive v anaerobnih pogojih). Za površinsko aktivne snovi, ki niso uvrščene na seznam DID del A, se uporabijo ustrezni podatki iz literature, iz drugih virov ali pa ustreznih rezultatov preskusov, po katerih so te snovi anaerobno biorazgradljive. Referenčni preskus za anaerobno razgradljivost je OECD 311, ISO 11734, ECETOC št. 28 (junij 1988) ali enakovredna preskusna metoda, pri kateri se zahteva najmanj 60 % končne razgradljivosti v anaerobnih pogojih. Za dokazovanje, da je bila dosežena 60-odstotna končna razgradljivost v anaerobnem okolju, se lahko uporabijo tudi preskusne metode, ki posnemajo pogoje v zadevnem anaerobnem okolju (glej Dodatek II).

3. Nevarne ali strupene snovi ali pripravki

(a) Naslednje sestavine ne smejo biti vključene v proizvod, niti kot del formulacije niti kot del katerega koli pripravka, vključenega v formulacijo: — alkilfenoletoksilati (APEO) in njihovi derivati — EDTA (etilendiamintetra ocetna kislina) in njene soli — NTA (nitrilotriacetat) — nitromošusi in policiklične mošusove spojine, vključno z npr.: — mošusov ksilen: 5-terc-butil-2,4,6-trinitro-m-ksilen ambretni mošus: 4-terc-butil-3-metoksi-2,6-dinitrotoluen mosken: 1,1,3,3,5-pentametil-4,6-dinitroindan tibetinski mošus: 1-terc-butil-3,4,5-trimetil-2,6-dinitrobenzen mošus ketona: 4’-terc-butil-2’,6’-dimetil-3’,5’-dinitroacetafenon HHCB (1,3,4,6,7,8-heksahidro-4,6,6,7,8,8-heksametilciklopenta(g)-2-benzopiran) AHTN (6-acetil-1,1,2,4,4,7-heksametiltetralin) Ocenjevanje in preverjanje: vlagatelj zagotovi deklaracijo, po potrebi podprto z deklaracijami proizvajalcev, da navedene snovi niso vključene v proizvod.

(b) Kvartarne amonijeve soli, ki niso lahko biorazgradljive, se ne uporabljajo niti kot del formulacije niti kot del katerega koli pripravka, vključenega v formulacijo. Ocenjevanje in preverjanje: vlagatelj zagotovi dokumentacijo o biorazgradljivosti katere koli uporabljene kvartarne amonijeve soli.

(c) V proizvod ne sme biti vključena nobena sestavina (snov ali pripravek), ki ji je bil dodeljen kateri izmed naslednjih opozorilnih stavkov ali kombinacija katerih izmed njih, v skladu z Direktivo Sveta 67/548/EGS ( 4 ) z dne 27. junija 1967 o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi in njenimi spremembami ali Direktivo Evropskega parlamenta in Sveta 1999/45/ES ( 5 ) z dne 31. maja 1999 o približevanju zakonov in drugih predpisov držav članic v zvezi z razvrščanjem, pakiranjem in označevanjem nevarnih pripravkov in njenimi spremembami: R40 (omejeno dokazan rakotvorni učinek), R45 (lahko povzroči raka), R46 (lahko povzroči dedne genetske okvare), R49 (pri vdihavanju lahko povzroči raka), R68 (možna nevarnost trajnih okvar zdravja), R50-53 (zelo strupeno za vodne organizme: povzroči lahko dolgotrajne škodljive učinke v vodnem okolju), R51-53 (strupeno za vodne organizme: povzroči lahko dolgotrajne škodljive učinke v vodnem okolju), R59 (nevarno za ozonski plašč), R60 (lahko škoduje plodnosti), R61 (lahko škoduje nerojenemu otroku), R62 (možna nevarnost oslabitve plodnosti), R63 (možna nevarnost škodovanja nerojenemu otroku), R64 (lahko škoduje zdravju dojenčka preko materinega mleka). Za biocide, bodisi kot del formulacije ali del katerega koli pripravka, vključenega v formulacijo, so predpisane posebne zahteve (glej merilo za biocide spodaj). Zgornje zahteve veljajo za vsako sestavino (snov ali pripravek), ki presega 0,01 % mase končnega proizvoda. Navedeno vključuje tudi vsako sestavino katerega koli pripravka, uporabljenega v formulaciji, ki presega 0,01 % mase končnega proizvoda. Ocenjevanje in preverjanje: zagotovijo se kopije varnostnih listov za vse sestavine (snovi ali pripravke). Vlagatelj zagotovi deklaracijo proizvajalca sestavin o usklajenosti s tem merilom.

4. Biocidi

(a) Proizvod lahko vključuje le biocide za konzerviranje proizvoda in samo v ustreznem odmerku za ta namen. To ne velja za površinsko aktivne snovi, ki lahko imajo tudi biocidne lastnosti. Ocenjevanje in preverjanje: zagotovijo se kopije varnostnih listov vseh dodanih konzervansov z informacijami o njihovem natančnem odmerku v končnem proizvodu. Proizvajalec ali dobavitelj konzervansov zagotovi informacije o odmerku, potrebnem za konzerviranje proizvoda.

(b) Na embalaži je prepovedano navajanje trditev ali domnev ali kakršnih koli drugačnih sporočil, da proizvod deluje protimikrobno. Ocenjevanje in preverjanje: pristojnemu organu se zagotovijo besedila in osnutki besedila, ki se uporabljajo na vsaki vrsti embalaže in/ali vzorcu različnih vrst embalaže.

(c) Biocidi, ki se kot del formulacije ali katerega koli pripravka, vključenega v formulacijo, uporabljajo za konzerviranje proizvoda in jim je dodeljen opozorilni stavek R50-53 ali R51-53, v skladu z Direktivo 67/548/EGS ( 6 ) in njenimi spremembami ali Direktivo 1999/45/ES, so dovoljeni, vendar le, če niso pogojno bioakumulativni. V tem smislu se biocid šteje kot pogojno bioakumulativen, če je log Pov (log porazdelitvenega koeficienta oktanola/vode) ≥ 3,0 (razen, če je s poskusom opredeljeni biokoncentracijski faktor BKF ≤ 100). Koncentracija biocidov v končnem proizvodu ne sme preseči največje dovoljene koncentracije iz Direktive Sveta 76/768/EGS z dne 27. julija 1976 o približevanju zakonodaj držav članic v zvezi s kozmetičnimi izdelki in njenih naknadnih sprememb. Ocenjevanje in preverjanje: zagotovijo se kopije varnostnih listov za vse biocide, skupaj z dokumentacijo o koncentracijah biocidov v končnem proizvodu.

5. Barve ali barvila

Vse barve ali barvila, ki se uporabljajo v proizvodu, morajo biti dovoljene z Direktivo 76/768/EGS (6) in njenimi naknadnimi spremembami ali z Direktivo Evropskega parlamenta in Sveta 94/36/ES z dne 30. junija 1994 o barvilih za uporabo v živilih ( 7 ) in njenimi naknadnimi spremembami ali pa nimajo okoljskih značilnosti, iz katerih bi izhajala dodelitev opozorilnega stavka R50-53 ali R51-53, v skladu z Direktivo 67/548/EGS (7) in njenimi spremembami.

Ocenjevanje in preverjanje: pristojnemu organu se zagotovi deklaracija o usklajenosti s tem merilom, skupaj s popolnim seznamom vseh uporabljenih barv in barvil.

6. Dišave

(a) Proizvod ne sme vsebovati parfumov z nitromošusom ali policikličnimi mošusi (kakor opredeljuje merilo 3a).

(b) Vse sestavine, dodane proizvodu kot dišave, morajo biti izdelane in/ali obravnavane v skladu s kodeksom ravnanja Mednarodnega združenja za dišave.

(c) Dišave se ne uporabljajo pri detergentih za ročno pomivanje posode namenjenih poklicni rabi.

Ocenjevanje in preverjanje: pristojnemu organu se zagotovi deklaracija o usklajenosti z vsakim delom tega merila.

7. Snovi, ki povzročajo preobčutljivost

Proizvodu ne sme biti dodeljen opozorilni stavek R42 (vdihavanje lahko povzroči preobčutljivost) in/ali R43 (stik s kožo lahko povzroči preobčutljivost), v skladu z Direktivo 1999/45/ES in njenimi spremembami.

Koncentracija katere koli snovi ali sestavine, ki ji je dodeljen opozorilni stavek R42 (vdihavanje lahko povzroči preobčutljivost) in/ali R43 (stik s kožo lahko povzroči preobčutljivost), v skladu z Direktivo 67/548/EGS in njenimi spremembami ali Direktivo 1999/45/ES in njenimi spremembami, ne sme preseči 0,1 % mase končnega proizvoda.

Ocenjevanje in preverjanje: pristojnemu organu se zagotovijo natančne koncentracije vseh sestavin, razvrščenih kot R42 in/ali R43, skupaj s kopijami varnostnih listov.

8. Škodljive ali korozivne lastnosti

Proizvod ne sme biti opredeljen kot „zdravju škodljiv“ (Xn) ali „jedek“ (C) skladno z Direktivo 1999/45/ES.

Ocenjevanje in preverjanje: pristojnemu organu se zagotovijo natančne koncentracije vseh snovi v proizvodu, bodisi kot del formulacije ali del katerega koli pripravka, vključenega v formulacijo, razvrščenih kot „zdravju škodljivo“ (Xn) ali „jedko“ (C), skupaj s kopijami varnostnih listov.

9. Zahteve za embalažo

(a) Primarna embalaža, razen pokrovčka, mora imeti volumetrični koeficient embalaže (VKE) manjši ali enak 1,9. To merilo se ne uporablja, če je primarna embalaža iz 50 % ali več recikliranega materiala. VKE je enak količniku volumna najmanjšega kvadra (pravokotni paralelepiped), ki lahko vsebuje embalažo, in volumna proizvoda v embalaži.

(b) Če je primarna embalaža iz recikliranega materiala, mora biti vsaka navedba v zvezi s tem na embalaži skladna s standardom ISO 14021 „Okoljske označbe in deklaracije — Okoljsko samodeklariranje“ (Okoljsko označevanje II. vrste).

(c) Deli primarne embalaže se morajo brez težav ločiti v dele iz enega materiala.

(d) Plastika, uporabljena za glavno embalažo, se označi v skladu z Direktivo Evropskega parlamenta in Sveta 94/62/ES z dne 20. decembra 1994 o embalaži in odpadni embalaži ( 8 ) ali v skladu z DIN 6120, dela 1 in 2 v zvezi z DIN 7728, del 1.

Ocenjevanje in preverjanje: pristojnemu organu se zagotovijo podatki o embalaži in/ali po potrebi vzorec, skupaj z deklaracijo o usklajenosti z vsakim delom tega merila.

PRIMERNOST ZA UPORABO

10. Primernost za uporabo

Proizvod mora biti primeren za uporabo in ustrezati potrebam potrošnikov.

Sposobnost čiščenja mora biti enaka ali boljša od sposobnosti na trgu vodilnega ali generičnega referenčnega proizvoda (glej Dodatek III), ki ga je odobril pristojni organ, in boljša od čiste vode.

Zmogljivost čiščenja mora biti enaka ali boljša od zmogljivosti na trgu vodilnega ali generičnega referenčnega proizvoda, ki ga je odobril pristojni organ.

Ocenjevanje in preverjanje: sposobnost in zmogljivost čiščenja je treba preskusiti s sredstvi ustreznega in opravičljivega laboratorijskega preskusa, izvedenega znotraj podrobno določenih parametrov, navedenih v Dodatku III.

INFORMACIJE ZA POTROŠNIKE

11. Navodila za uporabo

Proizvod mora imeti na embalaži naslednje informacije:

(a) „Za najbolj učinkovito pomivanje posode in zaradi varčevanja z vodo in energijo ter varovanja okolja ne uporabljajte tekoče vode, ampak posodo potopite v vodo in uporabite priporočeni odmerek. Pomivanje je najbolj učinkovito brez velikega nastajanja pene“ (ali enakovredno besedilo).

(b) Na embalažo se natisnejo spodnji piktogram in informacije v primerni velikosti in z jasnim ozadjem. Uporaba piktogramov ni obvezna. vlagatelj in/ali proizvajalec mora opredeliti x, y, z in w. Mera, uporabljena na zgornjem piktogramu, je v mililitrih. Druga znana mera, kot so čajne žličke, se dodatno navedejo v oklepajih (kot na zgornjem piktogramu). Če pa ima embalaža učinkovit in pripraven sistem odmerjanja, ki lahko zagotovi enako zanesljiv odmerek, se lahko uporabi drugačna mera (npr. pokrovček, brizgljaj ali drugo).

(c) Navedba približnega števila pomivanj, ki jih potrošnik lahko opravi z eno steklenico proizvoda, je priporočljiva, vendar ni obvezna. Izračuna se z deljenjem prostornine proizvoda z odmerkom, potrebnim za 5 l vode za pomivanje umazane posode (kot navaja zgornji piktogram).

(d) Uporablja se Uredba Evropskega parlamenta in Sveta (ES) št. 648/2004 z dne 31. marca 2004 o detergentih 6.

(e) „Za dodatne informacije obiščite spletno stran o znaku za okolje EU: http://europa.eu.int/ecolabel“ (ali enakovredno besedilo).

Ocenjevanje in preverjanje: pristojnemu organu se zagotovi vzorec embalaže proizvoda, vključno z etiketo, in deklaracija o usklajenosti z vsakim delom tega merila.

12. Informacije, prikazane na znaku za okolje

Polje 2 znaka za okolje mora vsebovati naslednje besedilo:

— zmanjšan vpliv na vodne organizme

— zmanjšana količina nevarnih snovi

— jasna navodila za odmerjanje









Dodatek I

SEZNAM DID

Za sestavine, vključene v del A seznama DID, morajo biti vrednosti strupenosti in razgradljivosti na seznamu uporabljene za ugotovitev izpolnjevanja okoljskih meril.

Za sestavine, ki niso vključene v del A seznama DID, se postopek, opisan v delu B, uporabi za ugotavljanje vrednosti strupenosti in razgradljivosti.

Podatkovna baza sestavin detergentov

različica 30.6.2004

Del A - Seznam sestavin.







Akutna strupenost Kronična strupenost Razgradljivost Št. DID Ime sestavine LC50/EC50 VF(akutni) LTE(akutni) NOEC (1) VF (kronični) (1) LTE (kronični) LF Aerobna Anaerobna Anionske površinsko aktivne snovi 1 Linearni alkilbenzenski sulfonati 11,5 - 11,8 (LAS) 4,1 1 000 0,0041 0,69 10 0,069 0,05 R N 2 LAS (C 10-13 alkil) trietanolaminska sol 4,2 1 000 0,0042 3,4 100 0,034 0,05 R O 3 C 14/17 alkil sulfonat 6,7 5 000 0,00134 0,44 10 0,044 0,05 R N 4 C 8/10 alkil sulfat 132 5 000 0,0264 0,0264 0,05 R Y 5 C 12/14 alkil sulfat (AS) 2,8 1 000 0,0028 2 100 0,02 0,05 R Y 6 C 12/18 alkil sulfat (AS) ((#)) 0,0149 0,027 0,05 R Y 7 C 16/18 maščobni alkoholni sulfat (FAS) 27 1 000 0,027 1,7 50 0,034 0,05 R Y 8 C 12/15 A 1-3 EO sulfat 4,6 1 000 0,0046 0,1 10 0,01 0,05 R Y 9 C 16/18 A 3-4 EO sulfat 0,57 10 000 0,000057 0,000057 0,05 R Y 10 Dialkilsulfosukcinat 15,7 1 000 0,0157 0,0157 0,5 I N 11 C 12/14 sulfomaščobnokislinski metilester 9 10 000 0,0009 0,23 50 0,0046 0,05 R N 12 C 16/18 sulfomaščobnokislinski metilester 0,51 5 000 0,000102 0,2 50 0,004 0,05 R N 13 C 14/16 alfa olefin sulfonat 3,3 10 000 0,00033 0,00033 0,05 R N 14 C 14/18 alfa olefin sulfonat 0,5 5 000 0,0001 0,0001 0,05 R N 15 Mila C>12-22 22 1 000 0,022 10 100 0,1 0,05 R Y 16 Lavroilsarkozinat 56 10 000 0,0056 0,0056 0,05 R Y 17 C 9/11 2-10 EO karboksimetilirana, natrijeva sol ali kislina 100 10 000 0,01 0,01 0,05 R O 18 C 12/18 2-10 EO karboksimetilirana, natrijeva sol ali kislina 8,8 1 000 0,0088 5 100 0,05 0,05 R O 19 C 12/18 alkilfosfatni estri 38 1 000 0,038 0,038 0,05 R N Neionske površinsko aktivne snovi 20 C 8 A 1-5 EO 7,8 1 000 0,0078 0,0078 0,05 R Y 21 C 9/11 A, >3-6 EO pretežno linearen 5,6 1 000 0,0056 0,0056 0,05 R Y 22 C 9/11 A, >6-10 EO pretežno linearen 5 1 000 0,005 0,005 0,05 R Y 23 C 9/11 A, 5-11 EO razvejan 1 1 000 0,001 0,001 0,05 R O 24 C 10 A, 5-11 EO razvejan (trimer-propen-okso-alkohol) 1 1 000 0,001 0,001 0,05 R Y 25 C 12/15 A, 2-6 EO pretežno linearen 0,43 1 000 0,00043 0,18 50 0,0036 0,05 R Y 26 C 12/14 5-8 EO 1 t-BuO (sklenjen) 0,23 1 000 0,00023 0,18 100 0,0018 0,05 R O 27 C 12/15 A, 3-12 EO razvejan 1 1 000 0,001 3,2 100 0,032 0,05 R O 28 C 12/15 (srednja vrednost C<14) A, >6-9 EO 0,63 1 000 0,00063 0,24 10 0,024 0,05 R Y 29 C 12/15 (srednja vrednost C>14) A, >6-9 EO 0,4 1 000 0,0004 0,17 10 0,017 0,05 R Y 30 C 12/15 A, >9-12 EO 1,1 1 000 0,0011 0,017 0,05 R Y 31 C 12/15 A >12-20 EO 0,7 1 000 0,0007 0,0007 0,05 R O 32 C 12/15 A >20-30 EO 13 1 000 0,013 10 100 0,1 0,05 R O 33 C 12/15 A, >30 EO 130 1 000 0,13 0,13 0,5 I O 34 C 12/18 A, 0-3 EO 0,3 1 000 0,0003 0,0003 0,05 R Y 35 C 12/18 A, 5-10 EO 1 1 000 0,001 0,35 100 0,0035 0,05 R O 36 C 12/18 A, >10-20 EO 1 1 000 0,001 0,0035 0,05 R O 37 C 16/18 A, 2-8 EO 3,2 1 000 0,0032 0,4 100 0,004 0,05 R Y 38 C 16/18 A, >9-18 EO 0,72 1 000 0,00072 0,32 10 0,032 0,05 R Y 39 C 16/18 A, 20-30 EO 4,1 1 000 0,0041 0,0041 0,05 R Y 40 C 16/18 A, >30 EO 30 1 000 0,03 0,03 0,5 I Y 41 C 12-15 A 2-6 EO 2-6 PO 0,78 1 000 0,00078 0,36 100 0,0036 0,05 R O 42 C 10-16 A 0-3 PO 6-7 EO 3,2 5 000 0,00064 1 100 0,01 0,05 R O 43 Glicerin (1-5 EO) kokoat 16 1 000 0,016 6,3 100 0,063 0,05 R Y 44 Glicerin (6-17 EO) kokoat 100 1 000 0,1 0,1 0,05 R Y 45 C 12/14 glukozni amid 13 1 000 0,013 4,3 50 0,086 0,05 R Y 46 C 16/18 glukozni amid 1 1 000 0,001 0,33 50 0,0066 0,05 R Y 47 C 8/10 alkil poliglukozid 28 1 000 0,028 5,7 100 0,057 0,05 R Y 48 C8/12 alkil poliglukozid, razvejan 480 1 000 0,48 100 100 1 0,05 R N 49 C 8/16 ali C12-14 alkil poliglukozid 5,3 1 000 0,0053 1 10 0,1 0,05 R Y 50 Monoetanolamid kokosovih maščobnih kislin 9,5 1 000 0,0095 1 100 0,01 0,05 R Y 51 Monoetanolamid kokosovih maščobnih kislin 4-5 EO 17 10 000 0,0017 0,0017 0,05 R Y 52 Dietanolamid kokosovih maščobnih kislin 2 1 000 0,002 0,3 100 0,003 0,05 R O 53 PEG-4 amid oljne ogrščice 7 5 000 0,0014 0,0014 0,05 R Y Amfoterne površinsko aktivne snovi 60 C 12/15 alkildimetilbetain 1,7 1 000 0,0017 0,1 100 0,001 0,05 R O 61 Alkil C 12/18 amidopropilbetain 1,8 1 000 0,0018 0,09 100 0,0009 0,05 R Y 62 C 12/18 alkilamin oksid 0,3 1 000 0,0003 0,0003 0,05 R Y Kationske površinsko aktivne snovi 70 Alkiltrimetil amonijeve soli 0,1 1 000 0,0001 0,046 100 0,00046 0,5 I O 71 Alkilester amonijeve soli 2,9 1 000 0,0029 1 10 0,1 0,05 R Y Konzervansi 80 1,2-Benzizotiazol-3-on 0,15 1 000 0,00015 0,00015 0,5 I N 81 Benzilni alkohol 360 1 000 0,36 0,36 0,05 R Y 82 5-bromo-5-nitro-1,3-dioksan 0,4 5 000 0,00008 0,00008 1 P O 83 2-bromo-2-nitropropan-1,3-diol 0,78 1 000 0,00078 0,2 100 0,002 0,5 I O 84 Kloroacetamid 55,6 10 000 0,00556 0,00556 1 O O 85 Diazolinidilsečnina 35 5 000 0,007 0,007 1 P O 86 Formaldehid 2 1 000 0,002 0,002 0,05 R O 87 Glutaraldehid 0,31 1 000 0,00031 0,00031 0,05 R O 88 Gvanidin, heksametilen-, homopolimer 0,18 1 000 0,00018 0,024 100 0,00024 1 P O 89 CMI + MIT v zmesi 3:1 ((§)) 0,0067 1 000 0,0000067 0,0057 50 0,000114 0,5 I O 90 2-metil-2H-izotiazol-3-on (MIT) 0,06 1 000 0,00006 0,00006 0,5 I O 91 Metildibromoglutaronitril 0,15 1 000 0,00015 0,00015 0,05 R O 92 e-ftaloimidoperoksiheksanojska kislina 0,59 5 000 0,000118 0,000118 1 P O 93 Metil-, etil- in propilparaben 15,4 5 000 0,00308 0,00308 0,05 R N 94 o-fenilfenol 0,92 1 000 0,00092 0,00092 0,05 R O 95 Natrijev benzoat 128 1 000 0,128 0,128 0,05 R Y 96 Natrijev hidroksimetilglicinat 36,5 5 000 0,0073 0,0073 1 O O 97 Natrijev nitrit 87 10 000 0,0087 0,0087 1 NA NA 98 Triklozan 0,0014 1 000 0,0000014 0,0000014 0,5 I O Ostale sestavine 110 Silicij 250 1 000 0,25 0,25 1 P N 111 Parafin 1 000 10 000 0,1 0,1 1 P O 112 Glicerol 4400 5 000 0,88 0,88 0,05 R Y 113 Fosfat, kot STPP 1 000 1 000 1 1 0,15 NA NA 114 Zeolit (netopen anorganski) 1 000 1 000 1 175 50 3,5 1 NA NA 115 Citrat in citronska kislina 825 1 000 0,825 80 50 1,6 0,05 R Y 116 Polikarboksilati 200 1 000 0,2 106 10 10,6 1 P N 117 Nitrilotriacetat (NTA) 494 1 000 0,494 64 50 1,28 0,5 I O 118 EDTA 121 1 000 0,121 22 50 0,44 0,5 I N 119 Fosfonati 650 1 000 0,65 25 50 0,5 1 P N 120 EDDS 320 1 000 0,32 32 50 0,64 0,05 R N 121 Glina (netopna anorganska) 1 000 1 000 1 1 1 NA NA 122 Karbonati 250 1 000 0,25 0,25 0,15 NA NA 123 Maščobne kisline C ≥ 14 3,7 5 000 0,00074 0,00074 0,05 R Y 124 Silikati 250 1 000 0,25 0,25 1 NA NA 125 Poliasparaginska kislina, Na-sol 410 1 000 0,41 0,41 0,05 R N 126 Perborati (kot bor) 14 1 000 0,014 0,014 1 NA NA 127 Perkarbonati (glej karbonat) 250 1 000 0,25 0,25 0,15 NA NA 128 Tetraacetiletilendiamin (TAED) 250 1 000 0,25 500 100 5 0,05 R O 129 C 1-C 4 alkoholi 1 000 1 000 1 1 0,05 R Y 130 Mono-, di- in trietanolamin 90 1 000 0,09 0,78 100 0,0078 0,05 R Y 131 Polivinilpirolidon (PVP) 1 000 1 000 1 1 0,5 I N 132 Karboksimetilceluloza (CMC) 250 5 000 0,05 0,05 0,5 I N 133 Natrijev in magnezijev sulfat 1 000 1 000 1 100 100 1 1 NA NA 134 Kalcijev- in natrijev klorid 1 000 1 000 1 100 100 1 1 NA NA 135 Sečnina 1 000 5 000 0,2 0,2 1 NA NA 136 Silicijev dioksid, kremenjak (netopen anorganski) 1 000 1 000 1 1 1 NA NA 137 Polietilenglikol, MW>4000 1 000 10 000 0,1 0,1 1 P N 138 Polietilenglikol, MW<4000 1 000 10 000 0,1 0,1 1 P O 139 Kumenski-, ksilen- in toluen sulfonati 66 10 000 0,0066 0,0066 0,5 I N 140 Na-/Mg-/KOH 30 1 000 0,03 0,03 0,05 NA NA 141 Encimi/beljakovine 25 5 000 0,005 0,005 0,05 R Y 142 Parfum, če ni navedeno drugo (2) 2 1 000 0,002 0,002 0,5 I N 143 Barve, če ni navedeno drugo (2) 10 1 000 0,01 0,01 1 P N 144 Škrob 100 1 000 0,1 0,1 0,05 R Y 145 Anionski poliester 655 1 000 0,655 0,655 1 P N 146 PVNO/PVPI 530 1 000 0,53 0,53 1 P N 147 Zn ftalocianin sulfonat 0,2 1 000 0,0002 0,16 100 0,0016 1 P N 148 Iminodisukcinat 81 1 000 0,081 17 100 0,17 0,05 R N 149 FWA 1 11 1 000 0,011 10 100 0,1 1 P N 150 FWA 5 10 1 000 0,01 1 10 0,1 1 P N 151 1-dekanol 2,3 5 000 0,00046 0,00046 0,05 R O 152 Metillavrat 1 360 10 000 0,136 0,136 0,05 R O 153 Mravljinčna kislina (Ca sol) 100 1 000 0,1 0,1 0,05 R Y 154 Adipinska kislina 31 1 000 0,031 0,031 0,05 R O 155 Maleinska kislina 106 1 000 0,106 0,106 0,05 R Y 156 Jabolčna kislina 106 1 000 0,106 0,106 0,05 R O 157 Vinska kislina 200 10 000 0,02 0,02 0,05 R O 158 Fosforna kislina 138 1 000 0,138 0,138 0,15 NA NA 159 Oksalna kislina 128 5 000 0,0256 0,0256 0,05 R O 160 Ocetna kislina 30 1 000 0,03 0,03 0,05 R Y 161 Mlečna kislina 130 1 000 0,13 0,13 0,05 R Y 162 Sulfaminska kislina 75 1 000 0,075 0,075 1 NA NA 163 Salicilna kislina 46 1 000 0,046 0,046 0,15 R O 164 Glikolna kislina 141 5 000 0,0282 0,0282 0,05 R O 165 Glutarna kislina 208 5 000 0,0416 0,0416 0,05 R O 166 Malonska kislina 95 5 000 0,019 0,019 0,05 R O 167 Etilenglikol 6 500 1 000 6,5 6,5 0,05 R Y 168 Etilenglikol monobutil eter 747 5 000 0,1494 0,1494 0,05 R O 169 Dietilenglikol 4 400 10 000 0,44 0,44 0,15 I Y 170 Dietilenglikol monometil eter 500 1 000 0,5 0,5 0,5 I O 171 Dietilenglikol monoetil eter 3 940 5 000 0,788 0,788 0,05 R O 172 Dietilenglikol monobutil eter 1 254 1 000 1,254 1,254 0,05 R O 173 Dietilenglikol dimetil eter 2 000 10 000 0,2 0,2 0,5 I O 174 Propilenglikol 32 000 1 000 32 32 0,15 R Y 175 Propilenglikol monometil eter 12 700 5 000 2,54 2,54 0,05 R O 176 Propilenglikol monobutil eter 748 5 000 0,1496 0,1496 0,05 R O 177 Dipropilenglikol 1 625 10 000 0,1625 0,1625 0,05 R O 178 Dipropilenglikol monometil eter 1 919 5 000 0,3838 0,3838 0,05 R O 179 Dipropilenglikol monobutil eter 841 5 000 0,1682 0,1682 0,05 R O 180 Dipropilenglikol dimetileter 1 000 5 000 0,2 0,2 0,5 I O 181 Trietilen glikol 4 400 1 000 4,4 4,4 0,5 I O 182 Talovo olje 1,8 1 000 0,0018 0,0018 0,5 I O 183 Etilenbistearamidi 140 5 000 0,028 0,028 0,5 I O 184 Natrijev glukonat 10 000 10 000 1 1 0,05 R O 185 Glikol distearat 100 5 000 0,02 0,02 0,5 I O 186 Hidroksiletilceluloza 209 5 000 0,0418 0,0418 1 P O 187 Hidroksi propil metilceluloza 188 5 000 0,0376 0,0376 1 P O 188 1-metil-2-pirolidon 500 1 000 0,5 0,5 0,05 R O 189 Ksantanski gumi 490 1 000 0,49 0,49 0,05 R O 190 Trimetilpentandiol monoizobutirat 18 1 000 0,018 3,3 100 0,033 0,05 R O 191 Benzotriazol 29 1 000 0,029 0,029 1 P O 192 Piperidinol-propantrikarboksilatna sol 100 1 000 0,1 120 100 1,2 0,5 I O 193 Dietilaminopropil-DAS 120 1 000 0,12 120 100 1,2 1 P O 194 Metilbenzamid-DAS 120 1 000 0,12 120 100 1,2 0,5 I O 195 Pentaeritritol-tetrakis-fenol-propionat 38 1 000 0,038 0,038 1 P O 196 Blok polimeri 100 5 000 0,02 0,02 1 P N 197 Denatonium benzoat 13 5 000 0,0026 0,0026 1 O O 198 Sukcinat 374 10 000 0,0374 0,0374 0,05 R O 199 Poliaspartanska kislina 528 1 000 0,528 0,528 0,05 R N Netopna anorganska = anorganska sestavina z zelo nizko topnostjo v vodi ali netopna (1) Če ni sprejemljivih podatkov o strupenosti, so ti stolpci prazni. V tem primeru se šteje, da je LTE(kronični) enak LTE(akutni). (2) Prosilci za dovoljenje uporabljajo praviloma podatke na seznamu. Izvzeti so parfumi in barve. Če podatke o strupenosti predloži prosilec za dovoljenje, se predloženi podatki uporabijo za izračun LTE in ugotovitev razgradljivosti. V nasprotnem primeru se uporabijo vrednosti s seznama. (#) Zaradi pomanjkanja rezultatov strupenosti je LTE izračunan kot povprečje vrednosti C 12/14 alkil sulfata (AS) in C 16/18 alkil sulfata (AS). (§) 5-kloro-2-metil-4-izotiazolin-3-on in 2-metil-4-izotiazolin-3-on v zmesi 3:1 Seznam okrajšav: VF(akutni) = varnostni faktor za akutno strupenost. LTE(akutni) = faktor strupenosti, na podlagi akutne strupenosti za vodne organizme. VF(kronični) = varnostni faktor za kronično strupenost. LTE(kronični) = faktor strupenosti, osnovan na kronični strupenosti za vodne organizme. LF = obremenitveni faktor. Aerobna razgradljivost: R = lahko biorazgradljiv glede na smernice OECD. I = inherentno biorazgradljiv glede na smernice OECD. P = obstojen. Sestavina ni prestala preskusa inherentne biorazgradljivosti. O = sestavina ni preskušena. NA = se ne uporablja. Anaerobna razgradljivost: Y = biorazgradljiv v anaerobnih pogojih. N = ni biorazgradljiv v anaerobnih pogojih. O = sestavina ni preskušena. NA = se ne uporablja.

Del B - Kritična volumska razredčitev

Kritična volumska razredčitev se izračuna z uporabo naslednje enačbe:

CDV= 1000 * Σodmerek(s)*LF(s)/LTE(s)

Odmerek(s) = odmerek sestavine, izražen v g/pomivanje ali v nekaterih primerih kot g/100 g proizvoda.

LF(s) = obremenitveni faktor za sestavino s.

LTE(s) = faktor strupenosti za sestavino s.

POSTOPEK ZA UGOTAVLJANJE VREDNOSTI PARAMETROV ZA SESTAVINE, KI NISO VKLJUČENE V SEZNAM DID

Praviloma se navedene vrednosti parametrov uporabijo za vse sestavine na seznamu DID. Izvzeti so parfumi in barvila, za katere se sprejmejo rezultati dodatnih preskusov (glej opombo v Delu A)

Za sestavine, ki niso vključene v seznam DID, velja naslednji pristop:

Strupenost za vodno okolje

V evropskem sistemu znaka za okolje se CDV izračuna na podlagi faktorja kronične strupenosti in kroničnega varnostnega faktorja. Če rezultati kroničnih preskusov niso na voljo, se uporabita akutna strupenost in varnostni faktor.

Faktor kronične strupenosti (LTEkronični)

— Izračunajte vrednost mediane znotraj vsakega trofičnega nivoja (ribe, raki ali alge) z uporabo potrjenih rezultatov preskusov za kronično strupenost. Če je na voljo več rezultatov preskusov za eno vrsto znotraj trofičnega nivoja, se najprej izračuna mediana za vrsto, tako pridobljene vrednosti mediane pa se uporabijo za izračun vrednosti mediane za trofični nivo.

— Faktor kronične strupenosti (LTEkronični) je najnižja izračunana mediana trofičnih nivojev.

— LTEkronični se uporabi pri računanju merila kritične volumske razredčitve.

Faktor akutne strupenosti (LTEakutni)

— Izračunajte vrednost mediane znotraj vsakega trofičnega nivoja (ribe, raki ali alge) z uporabo potrjenih rezultatov preskusov za akutno strupenost. Če je na voljo več rezultatov preskusov za eno vrsto znotraj trofičnega nivoja, se najprej izračuna mediana za vrsto, tako pridobljene vrednosti mediane pa se uporabijo za izračun vrednosti mediane za trofični nivo.

— Faktor akutne strupenosti (LTEakutni) je najnižja mediana trofičnih nivojev.

— LTEakutni se uporabi pri računanju merila kritične volumske razredčitve.

Varnostni faktor:

Varnostni faktor (VF) je odvisen od števila preskušanih trofičnih nivojev in dostopnosti rezultatov kroničnih preskusov. VF je določen na naslednji način:







Podatki Varnostni faktor (VF) Faktor strupenosti (LTE) 1 kratkoročni L(E)C50 10 000 Strupenost/10 000 2 kratkoročna L(E)C50 za vrste, ki predstavljajo dva trofična nivoja (ribe in/ali raki in/ali alge) 5 000 Strupenost/5 000 Najmanj 1 kratkoročni L(E)C50 za vsakega izmed treh trofičnih nivojev določene baze1 1 000 Strupenost/1 000 Eden dolgoročni NOEC (ribe ali raki) 100 Strupenost/100 Dva dolgoročna NOEC za vrste, ki predstavljajo dva trofična nivoja (ribe in/ali raki in/ali alge) 50 Strupenost/50 Dolgoročni NOEC za najmanj tri vrste (navadno ribe, rake in alge), ki predstavljajo tri trofične nivoje. 10 Strupenost/10

— Bazo, določeno za preskušanje strupenosti snovi za vodne organizme, sestavljajo akutni preskusi z ribami, daphnio in algami.

Obremenitveni faktor

Obremenitveni faktor je opredeljen kot sledi:







Tabela 1- Obremenitveni faktor (LF) LF Lahko biorazgradljivo (1) 0,05 Lahko biorazgradljivo (2) 0,15 Inherentno biorazgradljivo 0,5 Nerazgradljivo 1 (1) Vse površinsko aktivne snovi ali druge sestavine, sestavljene iz niza homologov, ki izpolnjujejo zahtevo preskusa glede končne razgradljivosti, se vključijo v ta razred, ne glede na izpolnjevanje merila 10-dnevnega okna. (2) Merilo 10-dnevnega okna ni izpolnjeno.

Anaerobna biorazgradljivost

Sestavina mora biti razvrščena v enega izmed naslednjih razredov sestavin:







Razred Oznaka Anaerobno biološko nerazgradljiva, t. j. preskušena in ugotovljena kot biološko nerazgradljiva N Anaerobno biorazgradljiva, t. j. preskušena in ugotovljena kot biorazgradljiva ali ni preskušena, vendar pojasnjena z analogijo itd. Y Ni preskušena za anaerobno biorazgradljivost O

Aerobna biorazgradljivost

Sestavina mora biti razvrščena v enega izmed naslednjih razredov sestavin:







Razred Oznaka Lahko biološko razgradljiva R Inherentno biorazgradljiva, vendar ni lahko biorazgradljiva I Obstojna P Ni preskušena za aerobno biorazgradljivost O

Netopne anorganske sestavine

Če je anorganska sestavina v vodi slabo topna ali je netopna, je treba to v predloženi vlogi navesti.









Dodatek II

Dokumentacija o anaerobni biorazgradljivosti

Za zagotovitev potrebne dokumentacije o anaerobni biorazgradljivosti sestavin, ki niso navedene na seznamu DID, se lahko uporabi naslednji pristop.

Uporabite sprejemljivo ekstrapolacijo. Za ekstrapolacijo končne anaerobne razgradljivosti strukturno sorodnih površinsko aktivnih snovi uporabite rezultate preskusov, dobljene z eno vhodno sestavino. Če je anaerobna biorazgradljivost potrjena za eno površinsko aktivno snov (ali skupino homologov) glede na seznam DID (Dodatek I), se lahko domneva, da je tudi podobna vrsta površinsko aktivne snovi anaerobno biorazgradljiva (na primer: C12-15 A 1-3 EO sulfat (DID št. 8) je anaerobno biorazgradljiv, podobna anaerobna biorazgradljivost se lahko domneva za C12-15 A 6 EO sulfat). Če je anaerobna biorazgradljivost potrjena za površinsko aktivno snov z uporabo ustrezne preskusne metode, se lahko domneva, da je tudi podobna vrsta površinsko aktivne snovi anaerobno biorazgradljiva (na primer: podatki iz literature, ki potrjujejo anaerobno biorazgradljivost površinsko aktivnih snovi, ki spadajo v skupino alkil ester amonijeve soli, se lahko uporabijo za dokazovanje podobne anaerobne biorazgradljivosti drugih kvartarnih amonijevih soli, ki vsebujejo estrne vezi v alkilni(-h) verigi(-ah)).

Opravite preskus za preverjanje anaerobne razgradljivosti. Če je potrebno novo preskušanje, opravite preskus za preverjanje z uporabo OECD 311, ISO 11734, ECETOC št. 28 (junij 1988) ali enakovredne metode.

Opravite preskus z majhnim odmerkom. Če je potrebno novo preskušanje, in v primeru poskusnih težav pri preskusu za preverjanje (na primer inhibicija zaradi strupenosti preskušane snovi), ponovite preskušanje z uporabo majhnega odmerka površinsko aktivne snovi in spremljajte razgradnjo s 14C meritvami ali kemičnimi analizami. Preskušanje z majhnim odmerkom se lahko opravi z uporabo OECD 308 (24. april 2002) ali enakovredno metodo, če se zagotovi uporaba strogo anaerobnih pogojev. Preskušanje in razlago rezultatov preskusov vodi neodvisen strokovnjak.









Dodatek III

Okvir preskusa proizvodnih lastnosti

Namen preskusa proizvodnih lastnosti je primerjava sposobnosti in zmogljivosti preskušanega in referenčnega proizvoda. Okvir dovoljuje širok izbor preskusnih postopkov, kolikor so zahteve, navedene spodaj, del preskusnega postopka. Pri preskusu se lahko pomivanje opravi ročno ali pa mehansko delo opravi stroj. Preskus lahko vključuje pomivanje porcelana, npr. posod ali krožnikov, lahko pa se uporabijo preskusi, ki ne vključujejo porcelana.

ŠTEVILO PRESKUSOV

Opraviti je treba pet preskusov, pri vsakem se primerjata preskušani in referenčni proizvod. Vsak poskus je torej sestavljen iz dveh pod-preskusov: eden za preskušani in eden za referenčni proizvod. Poleg 10 pod-preskusov se opravi najmanj eden dodatni preskus, pri katerem se detergent za pomivanje posode ne uporabi (vodni preskus). Ta preskus mora pokazati, da rezultati izbrane preskusne metode potrjujejo, da ima preskušani proizvod boljši čistilni učinek kot čista voda.

VODNI PARAMETRI

— V vseh pod-preskusih se uporabi enaka količina vode. Količina se določi v litrih na eno decimalno številko.

— Trdota vode, izražena v OdH, in razmerje kalcij-magnezij morata biti znana.

— Temperatura vode mora biti pri vseh pod-preskusih enaka. Izmeri se na začetku in se ohranja ves čas preskusa. Znižanje temperature med preskusom je sprejemljivo, če je enako znižanje temperature dokazano za vse pod-preskuse.

PARAMETRI PRESKUŠANEGA IN REFERENČNEGA PROIZVODA

— Referenčni proizvod je lahko vodilni proizvod na trgu ali generična formulacija.

— Če se uporabi referenčni vodilni proizvod na trgu, je to eden izmed 3 do 4 proizvodov z največjim obsegom prodaje na trgu v regiji, kjer se bo tržil proizvod z znakom za okolje. Poleg tega mora referenčni vodilni proizvod na trgu odobriti pristojni organ, blagovna znamka pa mora biti javnosti na voljo.

— Če se uporabi generični referenčni proizvod, mora imeti značilnosti, ki so reprezentativne za proizvode na trgu. Poleg tega mora generični referenčni proizvod odobriti pristojni organ, brezplačno pa mora biti splošno dostopna natančna formulacija.

— Odmerka preskušanega in referenčnega proizvoda sta priporočena odmerka v vseh preskusih, ustaljena pri dani količini vode in stehtana v gramih na eno decimalno številko. Če za referenčni proizvod ni naveden priporočeni odmerek, se enak odmerek uporabi za preskušani in referenčni proizvod.

— Če je podan interval odmerjanja, se pri preskusu uporabi najmanjši priporočeni odmerek.

— Detergent se mora v vodi pomešati in se popolnoma raztopiti.

PARAMETRI UMAZANIJE

— Uporabiti je treba najmanj eno vrsto umazanije, sestavljene prvotno iz sveže maščobe živalskega in rastlinskega izvora.

— Enaka umazanija se uporabi za vse pod-preskuse.

— Izvor ali kemična sestava umazanije, npr. olivno olje, goveja mast itd., morata biti natančno opisana.

— Umazanija mora biti homogena in pravilne čvrstosti.

— Dovolj umazanije mora biti pripravljene naenkrat za celoten preskus.

— Količina umazanije, nanesene na podlago, npr. krožnike, posodo, ali v vodo za pomivanje, mora biti enaka v vseh pod-preskusih in mora biti stehtana v gramih na eno decimalno številko.

PRESKUSNI POSTOPEK

— Preskušani in referenčni proizvodi morajo biti osebi(-am), ki preskus opravlja(-jo), neznani.

— Sestavine in faze, vključene v vsak pod-preskus, morajo biti določene vnaprej in morajo biti enake za vsak pod-preskus.

— Temperaturo in relativno vlažnost prostora je treba izmeriti in ohraniti stalni v vseh pod-preskusih.

— Ustaljen postopek nanosa umazanije, z zadostnim časom za sušenje, je treba določiti vnaprej.

— Ustaljen postopek za ročno pomivanje posode ali strojno odstranjevanje umazanije mora biti vnaprej opisan.

— Najmanj pet pod-preskusov je treba opraviti s preskušanim in referenčnim proizvodom in najmanj eden mora biti opravljen z vodo brez dodanega detergenta.

UGOTOVITEV ZMOGLJIVOSTI

— Preskus mora dati rezultate, ki omogočijo ugotovitev obsega zmogljivosti. Zmogljivost mora biti izražena v gramih odstranjene umazanije s 5 litri vode pred dosego predhodno opredeljene točke zasičenja. Točka zasičenja je lahko dosežena npr., ko čistilnega učinka ni več opaziti, ko umazanija plava na površini vode, ko plast pene ne pokriva površine v celoti ali kadar pena ni vidna.

UGOTOVITEV ČISTOSTI

— Preskus mora dati rezultate, ki omogočijo ugotovitev obsega čistosti. Čistočo se lahko meri vizualno, optično ali s pomočjo druge ustrezne metode. Metoda merjenja, vključno z možnim točkovnim sistemom, mora biti določena vnaprej.

PRIMERJAVA

— Pozitivni rezultat enega preskusa je dosežen, ko sta zmogljivost in čistoča preskušanega proizvoda enako dobri ali boljši od referenčnega proizvoda.

— Šteje se, da je preskušani proizvod izpolnil zahteve glede učinkovitosti, ko so pozitivni rezultati doseženi v najmanj 80 % preskusov. Kot drugo možnost lahko vlagatelj uporabi statistične metode in dokaže z enostransko 95-odstotno stopnjo zaupanja, da je preskušani proizvod enako dober ali boljši od referenčnega proizvoda v najmanj 80 % preskusov.

— Izkazati je treba tudi, da ima preskušani proizvod boljšo sposobnost čiščenja kot čista voda.

DOKUMENTACIJA

Vsi preskusi morajo biti prikazani skladno z naslednjim podrobnim opisom. Poročilo mora vsebovati naslednje točke:

— Opis, kako sta bila preskušani in referenčni proizvod osebi(-am), ki je(so) opravljala(-e) preskus, predstavljena kot neznana.

— Podrobni opis temperature in vlažnosti v preskusnem prostoru in podrobnosti o tem, kako je(so) preskuševalec(i) zagotovil(-i) stalnost pogojev v vseh pod-preskusih.

— Opis sestave umazanije in postopka, uporabljenega za zagotovitev homogene in ustrezne čvrstosti umazanije.

— Natančna navedba trdote vode in kako je bila dosežena, ter navedba razmerja kalcij-magnezij.

— Natančna navedba količine vode, uporabljene v pod-preskusih, in navedba, kako je bila izpolnjena zahteva glede temperature vode.

— Natančna navedba rezultatov tehtanja detergenta za ročno pomivanje posode v vsakem pod-preskusu in opis postopka za raztapljanje proizvoda v vodi.

— Opis postopka za nanašanje umazanije na podlago (npr. krožnike ali posodo) ali v vodo za pomivanje.

— Natančna navedba rezultatov tehtanja umazanije v vsakem pod-preskusu.

— Opis drugih sestavin in faz v vsakem posamičnem pod-preskusu.

— Opis merjenja zmogljivosti in čistosti.

— Neobdelani podatki vseh preskusov, izraženi z zmogljivostjo in čistočo.

— Končni rezultati, vključno z rezultati vodnega preskusa (v katerem detergent ni uporabljen), in po potrebi statistično ovrednotenje podatkov.

Opomba o uporabnih preskusih

IKW preskus zmogljivosti „Recommendation for the Quality Assessment of the Cleaning Performance of Hand Dishwashing Detergents“ (Nitsch, C. & Hüttmann, G. SÖFW-Journal, 128, Jahrgang 5, 2002) in CHELABov preskus „Washing up liquid detergents: Assessment of comparative soil removal performance“ (Interna CHELABova metoda št. 0357) izpolnjujeta zahteve tega okvira, pod pogojem, da je vključen preskus čistosti.

Preskus zmogljivosti iz Danish Consumer Information („Testing of hand dishwashing detergents“; danski naslov: „Undersøgelse af håndopvaskemidler med FI smuds“, 2003) izpolnjuje zahteve tega okvira, pod pogojem, da je vključen preskus zmogljivosti čiščenja.

Preskus zmogljivosti iz CTTN-IREN, „Washing efficiency and foaming power with soils/Dish Washing Test“ (CTTN-IREN — BP41 — 69131 Ecully CEDEX, France) izpolnjuje zahteve tega okvira, pod pogojem, da je opravljeno število preskusov, predpisano z okvirom.